
IN cum de loco systematico mytili polymorphi Pall. disputaretur, anatomen ejus 
investigavi et observationum partem hic publici juris facio *). Nam animum ad byssum ani- 
malis potissimum advyerli, cujus de fabrica et indole nihil certi et eoncinni litleratura recen- 
tior offert. Ali byssum pilorum modo crescere autumant, alii fibras tendineas esse suspi- 
caniur, pro secreto glandulae ignotae alii habent. Insigni comitate et liberalitate virorum 
illustrissimorum Lichtenstein, J. Müller et Wiegmann byssum multorum bivalvium observare 
mihi contigit, et multis inter se comparalis, quae essentialia sint et quae fortuila, optime 
elucescit. Varii sunt modus, quibus acephala corporibus externis affiguntur; multa eorum 
materià calearea tenentur, quae in nonnullis (anomia) ab ipso animali secernitur; alia byssi- 
nam sibi compedem imponunt, quam solvere ipsa non valent, — BEyssum igitur ab illis ut 
distinguerem ita definivi: 

DByssus est materia organisatione destituta, e glandula secreta, qua bivalvia compluria 
corporibus externis sese affigunt, et quae secreto alio interposito cum animalis corpore con- 
jungitur. 

Primum, ne observatio cum reflexione confundatur, quae viderim referam, tum quid de 
iis cogitem explicabo. 


De structura byssi et de organis byssiparis atque byssiferis. 


Tegmentum museulosum abdominis acephalorum (pes, musculus retractor) superne et 
inferne binis musculorum fasciculis testae se inserere solet. In acephalis, quae byssum com- 
parant, tegmentum hoc in musculum linguaeformem concentratur, et fasciculi illi incrassati, 
novis saepe accedentibus, byssum excipiunt. Basi musc. linguaeformis binis cruribus, saepe 
dislinctis (mytilus), saepe cum fasciculis musc. retractoris coalitis (tichogonia, pinna) testae 
se inserit. Corpus ejus liberum est sicut lingua, et quietum versus os reflectitur, ut facies 
inferior appareat. lNervos fere omnes ganglii Magnili, sub radice ejus siti, accipit; itaque 
musculus iste sicut proboscis elephanti mobilitate insiguis est. Nam non solum in omnem 
direclionem verti, sed etiam longissime extendi et contrahi potest, immo ejus radicem cum 


ipsa bysso in tichogonia e testa porrectam vidi. — Cetera sub specie quaque proferam. 


A. Byssus cortice byssino et 
a, filamentis instructa, 
1. Tichogoniae Chemnitzii Rossm. 
Musc. linguaeformis locomotivitatem quamvis molestam animali praebet. Vidi enim plu- 


ries, eum byssum religassem, tichogoniam museulo huic incumbentem in socium sibi vici- 


*) Fusius rem tractavi in: Wiegmann's Archiv für Naturgeschichte etc. 

num adscendere, et ibi stamina nere. Extensus subdiaphanus est. In facie cavum byssife- 
rum spectante sulco longitudinali inedio f. 5. Z., paulo infra apicem oriundo, et ir. cavum 
byssiferum decurrente, exaratus est. Qui sulcus tam profuudus est et excavatus, ut margi- 
nibus approximalis canalem verum constituat, et in sectione transversa lagenae collo brevi 
et angusto figuram referat. Superne versus apicem musculi dilatatur et rimulà transversa 
desinit, ut suprema pars T romano similis sit. Utrimque taeniá albà g stipatur, quae par- 
tem superiorem T-formem ambit, et versus cavum byssiferum intensitate et extensitate de- 
crescit (glandula byssipara). 'Taeniae parenchyma molle continent, quod sub microscopio 
acinos rotundos ostendit. In rimula transversa mylili edulis f. 6., cujus musculus linguae- 
formis huic simillimus, lamina flava semilunaris cernitur, margine convexo apicem musculi 
spectans. Sub ejus margine concavo orificia, ni fallor vir, vitri simplicis ope conspiciuntur, 
mediis tribus majoribus, quae pro ductibus glandulae excretoriis habeo. los propter minu- 
tiem et telae laxitatem in tichogonia reperire non potui, neque magis in celeris molluscis, 
quorum byssum describam, quia tela musculi in spiritu vini admodum coatrahitur et indu- 
rescit. Haec tamen sola glandulae orificia esse, vix crediderim, quorum plura in sulci parte 
inferiore esse suspicor, quippe parenchyma tam longà via in cavum byssiferum pergit. 

In medio musc. retractore, ubi ejus partes variae confluunt, sub radice musc. linguae- 
formis cavum est f. 5. e, byssi radicem quod excipit (cavum byssiferum). Introitus fibris 
circularibus angustior. Fundus cavi sulcis profundis, secundum animalis longitudinem fere 
decurrentibus ita exaratus est, ut pars antica media, in qua suleus musc. linguaeformis desi- 
nit, integerrima relinquatur, sulcis tamen a dextra et sinistra limitata. Sulei musculo im- 
pressi sunt, membraná tenera vestiti. 

Byssus ipsa truncum medio continet, qui superne fila dimittit, inferne (radice) cavo bys- 
sifero, cujus formae respondet, excipitur. Lamellis enim crassiusculis componitur. quae su- 
perne appositae cavi introitum superant, et in truncum byssi adscendunt. Lamellae materiá 
alba diaphana f. 4. i constituuntur, quae corpuscula coloris obscurioris r involvit. Radix 
antrorsum, ubi pars cavi byssiferi a sulcis integra, canaliculata sive excavata est, quia lamellae 
radicis e sulcis rectà adscendunt. Ubi autem cavo exiit, canaliculus iste materià alia qua- 
dam expletur, strata tenuia formante c, quae trunco oblique apposita sunt, ut angulum cum 
axi trunci superne minorem forment, inferne majorem. Qua cavitate expleta truncus for- 
mam pyramidis adipiscitur, basi subcordata. Apex trunci, praesertim in speciminibus majori- 
bus, erosus et praemorsus est. 

Strata versus radicem descendunt, ibi albescunt, tenuiora fiunt, et in lamellarum mate- 
riam albam transeunt; superne singula in filum excurrunt. Filum supine detractum stratum 
suum secum aufert, cujus pars infima, quae lamellis adhaeserat, fimbriata est. Sub microsco- 
pio formam nullibi interruptam a filo usque in fimbrias continue pergere videbis, neque ma- 
teriae differentiam invenies, id quod de omni bysso dictum esse volo. Sectio transversa per 
iruncum strias albidas latiores ostendit, quae lineas coloris obscurioris involvunt (lamellarum 
duplicem materiam f. 4. i. r), et spatium antice relinquunt (canaliculum trunci) lineis trans- 


versis arcuatis (stratis c) expletum. In sectione longitudinali per strata media haec lineas 

fere longitudinales in altero latere trunci efficiunt, quae a margine oriundae versus medium 
pergunt, et sine ullo discrimine in materiam lamellarum albam transeunt. Sed nunquam ul. 
lum in corpora lamellarum obscura transitum observavi. 

Sicut strata, ita fila quoque omnia ex eodem latere trunci, musc. linguaeformem spec- 
tante, procedunt. Apici propiora et tenuiera et breviora sunt. 

Fila animalis adulti 22.000, junioris 14.000 lin. Paris. crassa. Eorum pars extrema, quae 
corporibus externis adneclitur, repente dilatata in laminam orbicularem abit, algarum ritu, 
quae basi dilatata lapidibus adhaerent, ut superficies adglutinans augeatur. Formá sunt te- 
reti, rugis transversis levissimis. Sirata et fila colore sunt nigrescenti-bruneo, sub microsco- 
pio fusco. Fila et strata recenter parata alba sunt, postea nigrescunt. 

9. Tridacnae elongatae Lam. 

Nihil in elaboranda dissertatiuneula tam jucundum mihi fuit, quam byssi hujus adspe- 
ctus. Quae in generibus aliis miscroscopico labore inveneram, haec in tridacna oculo nudo 
sese offerentia optimam perserutationi microscopicae fidem addiderunt. 

Musc. linguaeformis crassus et brevis est, sulco longitudinali profundo exaratus, qui 
juga nonnulla longitudinalia continet. Sulceus ubi cavum byssiferum intravit, dilatatus pe- 
ninsulam V -formem includit, et ad dextram et sinistram discedit. — Cavum byssiferum 
recessus duos continet, prominentia media disseptos, qui recessus minores ostendunt, iterum 
foramina coeca offerentes et sic porro. Etiam in prominentia media foramina nonnulla oc- 
currunt. 

Radix byssi f. 1, r, formà cavo byssifero analoga, fibris minimis componitur, quae ad fa. 
sciculos et postremo in dimidia duo coeunt, et his fasciculi nonnulli minores interjecii sunt. 
Dimidia juncta cavum evadunt, truneumque constituunt r c. mole decrescentem, recurvum, 
apice c sicut in tichogonia detritum. 

Truncus vaginis sese suscipientibus tegitur, quarum inferior paulo infra marginem supe- 
rioris desinit, tanquam poculorum series, quorum superius inferiori cuique impositum est e. 
Margines vaginarum superiores liberi in facie posteriori conspiciuntur, et speciem squamarum 
prae se ferunt. Inde truncus tanquam cortice obtegitur. Vaginae radici proximae superne 
totum truncum amplectuntur v, inferne fasciculos et eorum partes constituentes seorsim in- 
volvunt r, sicnt manica superne totum carpum includit, inferne phalanges singulas. His igi- 
tur vaginis fibrae ad fasciculos, fasciculi ad truncum colliguntur et continentur. Margines 
vaginarum superiores in latere, musc. lingaaeformem spectante, in fila excurrunl! f£, quorum 
basis dilatata marginibus incrassatis z? partem mediam tenerrimam, diaphanam, V -formem 
includit. Tum fila propius ad formam cylindricam accedunt, sulcos iamen complures lon- 
gitudinales ostendunt f. 2. Postremo apice incrassato corpori externo affiguntur. Filum cum 
tota vagina ad imam radicem decurrente facili negotio detrahi potest, sed nunquam aliquid 
materiae fibrosae aufertur. 

Sectio transversa trunci corticem annuliformem f. 3, A4, stratis plurimis compositum, 
ostendit, in latere, cui fila inseruntur, dilatatum. — Cortex areas complures amplectitur, cor- 
lice proprio instructas v, quae iterum areolas, cortice angusto cinctas, includunt 9| et sic 

porro o à, salva lege, ut cortex in latere anleriori sit latior. lta substantia corticalis pul- 
cherrimum ramificationis adspectum mentitur. Sub quadam lucis refractione omnis substan- 
lia corlicalis et fila in sectione transversa oculo nudo et armato colore ametystino nitent. 

Tota byssus mollis est et flaccida; cortex colore luteo-albo, sub microscopio niveo, aut 
diaphanus; substantia fibrosa flova. 

3. Mallei vulsellati Lam. 

Animal non vidi. Radix byssi profunde biparlita, lamellosa. Truncus elongatus graci- 
lis, apice reflexus, in superiore demum parte fila dimittens. Fila coloris sunt obscure viri- 
dis, basi inter se conglutinata. Lamellae, ut in tichogonia materiam obseuriorem, sic in mal- 
leo lucidiorem includunt. Adscendunt in truncum et ibi semicirculum formant f. 8 r. Ma- 
teria per strata tenuissima disposita centrum explet, et peripheriam involvit c. Strata su- 
perne in fila exeurrunt f. 9 f, sed nullibi eorum in materiam lamellarum albam transitum 
observavi. In sectione verticali materia ista taeniam albam refert r, saepe destructam s, 
stralis undique viridibus c cinclam, et strata lineas virides (lamellarum substantiam alteram) 
in hane taeniam dimittunt. Itaque fila byssi usque in substantiam lamellarum obscuram 
pergunt. 

4. Mytili edulis Linn. 

Cavum byssiferum loco analogo in musc. retractore situm est. Sulci profundi angustis- 
simi parenchvmati flavo impressi sunt, quod propter sulcorum minutiem plicis membranae, 
cavum obducentis, oritur. Fibrae musculares, radiatim fere discedentes, in speciminibus, 
spiritu vini marcidis, ab hoc parenchymate facile solvuntur. 

Radix lamellis subparallelis plurimis constituitur, quae sueto more truncum constituunt; 
in iis tamen propter minutiem substantias duas discernere non potui. "Truncus subcylindri- 
cus, gracilis, elongatus, sieut in tridaena vaginis in fila excurrentibus tanquam cortice obte- 
gitur. Itaque in seclione transversa corticem annuliformem f. 7. c, lineas flexuosas (lamel- 
las) cingentem cernis. Sectio trunci longitudinalis per lamellas transversas ostendit, vaginas 
in lamellas transire. Nam vaginae et lamellae lineas fere longitudinales referunt, quae in 
parte superiori a peripheria oriundae descendendo axi totius trunci magis magisque appro- 
pinquantur, ut solus color bruueus finem corlicis indicet. Secnudum linearum decursum 
iruneus findi potest. Nam si vaginam infimam filo arrepto detrahis, ad imam usque radi- 
cem solvitur. Vagina detrahendo obverlitur, superne integerrima est; ubi lamellas intravit, 
fimbriata. Si in vaginis detrahendis pergis, truncus inferne fusiformis evadit. Fila subcylin- 
drica, basi compressa, superne trausversim rugosa, orbiculo eleganti corporibus externis af- 
fixa, plerumque unifariam disposita. Basis compressa 80.000, pars angustata infra orbiculum 
50.000 lin. P. lata. 

9. Pectinis varii Lam. 

Crura muse. linguaeformis, quae in mytilo eduli a valvis oriunda super musc. retractore 
ad linguam conslituendam coeunt, in pectine coalita, a valva dextra prope adductorem oriun- 


tur, et cavum byssiferum amplectuntur. Inde musc. linguaeformis et cavum byssiferum situ 

sunt obliquo, ut musculus hic, valvae sinistrae conversus, superficie suleum continente dex- 
iram spectet. Byssus ex auricula majore elongata exit. 

In muse. linguaeformi suleus est profundus, limbis simplicibus. tanquam scalpello inci- 
sus, qui e cavo byssifero adscendit, et ubi dimidiam musculi longitudinem superavit, fine sim- 
plicissimo desinit. Ibi musculus coarctatus est, et iterum inflatus in globulam appendicula- 
rem excurrit. [Is fissura simili longitudinali perbrevi inciditur, quae deorsum coarctata in 
canaliculum abire videtur. Limbi fissurae striis longitudinalibus tenerrimis sed bene expressis 
sculpti sunt. — Cavum byssiferum suleos angustos et profundos continet, et longe inter 
crura musc. linguaeformis descendit. 

Radix byssi lamellis tenerrimis parallelibus subrectis constituitur, quae eundem in trunco 
cursum servant. Truncus brevis pyramidalis vaginis laxis circumdatur, quae tam facile quam 
in tridacna supine deirahi possunt, et sicut in myt. eduli in substantiam lamellosam trans- 
eunt. Fila, in quae excurrunt, complanata sunt, tenuia, secundum longitudinem striata, su- 
perne apice dilatato af(ixa. Color lamellarum albus est, corticis sordide luteus. 

b. Byssus filamentis nullis. 

6. 4rcae barbatae Linn. 

Musc. linguaeformis quamquam sieut pes gasteropodorum medio secundum longitudinem 
complicatus est, tamen suleum illum profundum, in generibus prioribus descriptum, non osten- 
dit. — Cavum byssiferum aditu tam amplo patet, ut cavi vix nomen mereatur. Medio 
discus est carnosus, a lateribus compressus, anceps, versus peripheriam declivis, a quo sulci, 
quorum forma e radicis descriptione depromatur, fere radiatim excurrunt. 

Byssus haec truncum crassum ancipitem conslituit absque filamentis ullis. Apicem ver- 
sus mole inerescit; basis, quae radicem refert, laminà tenerrima alba constituitur, quae zic- 
zacforme complicata circa baseos peripheriam repit f. 10. 11 r. Plicae basi rotundata a sul- 
eis cavi byssiferi excipiuntur. Peripheria lamellae illius radicalis, quo altius in trunco ad- 
scendit, eo magis angustatur c, ut pyramidis referat fisuram, basi supra descripta et parie- 
tibus ziezacforme complicatis. Una eum peripheria magnitudo plicarum decrescit. Apex py- 
ramidis c reclinatus est, ut latus anterius convexum sit, posterius concavum. 

Pyramis materià per slrata deposita c involvitur. In seclione transversa, quam cum 
basi pyramidis parallelam prope radicem institui, strata eirca decem c numeravi, quorum pri- 
mum apicem plicae implet, secundum partem inferiorem et sic porro. Simul ac plica fere 
impleta est, strata continua praetereunt, et sinu facto aditum ad plicas inspiciunt. Nunquam 
in lamellam illam albam r transeunt aut cum ea confunduntur. Haec strata in truncum ad- 
scendunt et apicem pyramidis longe excedunt, qui dimidiam trunci altitudinem non assequi- 
tur; interiora in apicem pyramidis incidunt, exleriora ad basin usque descendunt. Res at- 
tentionis digna est, quod strata pleraque pyramidem mon cireumdant, et carinam trunci, a 
musc. linguaeformi aversam, non ailingunt. Quoniam apex pyramidis insuper reclinatus est, 
post eum c vix unum alterumve stratum cernes. Hoc primo intuitu byssi integri et in se- 
ctione perpendiculari per carinas trunci instituta luculenter apparet. Pyramis intus excavata 


est, quia stratis tantum involvitur; bysso igitur erepta a basi inspici potest. Superne strata 

corporibus variis, quibus animal adhaeret, adfiguntur, quorum lacunas explent, protuberantias 
sinu facto ambiunt. Color laminae radicalis (pyramidis) albus est, stratorum corneo-cyaneus, 
marginibus obscurior, sub microscopio in flavum transiens. 1n sectione transversa colorem 


saepe viridem ostendunt. 


B. Byssus cortice byssino nullo. 


7. Limae squamosae Lam. 

Byssus haec pectinis simillima, sed fila cylindrica in vaginas non excurrunt, neque trun- 
cum amplectuntur, qui igitur cortice caret. 

8. Limae glacialis Lam. | 

In animali exsiccato perpauca cognoscere potui. Musc. linguaeformis sulco instructus 
cruribus duobus pone adductorem valvis inseritur. Musc. retractoris quoque crura duo su- 
periora observavi. 

Byssus priori similis, sed fila singula lamellis tam male continentur, ut evulsa discesse- 
rint. Filum basi dilatatum processus (radiculas) bifariam dimittit, qui sicut fimbriae vagi- 
nae in mytilo eduli in lamellas radicis discedunt, directione paulum inclinata cavum byssi- 
ferum intrantes. In sectione transversa per cavum byssiferum corpora crassiuscula cernun- 
tur (filorum sectiones) a quibus sulci cavi byssiferi plus vel minus divergentes discurrunt, 
et eorum radieulas excipiunt. 

9. Meleagrinae margaritiferae Lam. 

In animali exsiccato nil nisi structuram musculorum similem ac in priori cognoscere potui. 

Radix lamellosa alba, lamellis in truncum adscendentibus, versus latus, cui fila inserun- 
tur, convergentibus. , 

Fila viridia inferne radiculas f. 13. c bifariam dispositas dimittunt, et postremo ipsa 
dividuntur. Quo magis filum ipsum et radiculae attenuantur, eo dilutior fit color viridis, et 
tandem in album diaphanum transit, ut filum totum eadem ratione et ex eadem materia 
confectum esse dubium non relinquatur. Fila ita apposita sunt, ut partes analogae con- 
gruant el radicularum series a lamellis excipiatur, ita tamen, ut filum quodvis radiculam 
singulam in lamellam quamque mittat. Igitur in seclione transversa f. 12 lamellas albas 
cernis r, corpuscula compressa excipientes c (radicularum sectiones), postice corpora viridia 
crassa f^ cernuntur (fila ipsa). Lamellae primum regulares corpora minutissima facile inclu- 
dunt, postice corporibus majoribus turbantur. lta fila omnia materià alba diaphana in trunco 
continentur. 

10. Animalis ignoti (pernae?). 

Byssus haec inter meleagrinae et pinnae intermedia est. Fila viridia simili modo ac in 
meleagrina in radiculas dividuntur, quae tamen subcylindricae sunt. Materia alba, fere pel- 
lucida, quae fila aegre continet, non in lamellarum formam coacta est, sed tantum intersti- 
tia inter radiculas et fila ipsa explet. 

11. Pinnae nobilis Poli. 

Musculus linguaeformis pro magnitudine animalis debilis et gracilis est, sed satis longus. 

Sulcus longitudinali suelo more in cavum byssiferum descendit, et superne sub apice mu- 
sculi rimulà transversa finitur. — Cavum byssiferum, loco analogo situm, sulcos sive reces- 
sus qualuor continet, quorum bini in crure musc. relractoris admodum crassi fere ad testam 
usque descendunt. Sulcus muse. linguaeformis in aditu ad cavum byssif. dilatatur, et tres 
peninsulas includens quadripartitur, quae partes in recessus byssiferos pergunt. In specimine, 
spiritu vini contraclo, sulcos minutissimos ultra pollicem in recessus cavi byssiferi persequi 
potui. Ulrimque strià albida stipantur, quae forsan continuatio glandulae byssiparae est. 

E fundo suleorum cavi byssiferi fasciculus filorum minutissimorum, paulum undulatus 
(in specimine in spiritu vini asservato) adscendit (radiculae). Fila includuntur et continen- 
iur materià pellucida, quae in fundo sulcorum, ubi fila tenuiora sunt, melius distinguitur. 
Sunt diaphana colore nullo, in sectione transversa circularia. Crassitie increscente in aditum 
ad cavum byssiferum adscendunt, flavescunt et in sectione transversa ovalia apparent. Tum 
quaterna coeunt, et in filum simplex crassius pergunt, quod e testa procedit. Ubi radiculae 
se conjungunt, tota byssus tam implicata et contorla est, ut filum singulum per congeriem 
persequi non potuerim. Ut tamen intelligerem, utrum radiculae in filum externum confluen- 
tes ex eodem sulco procedant, nec ne, filum evulsum aquae immersi, quo in situm natura- 
lem redire posset. lbi radiculae semper divergunt, unde concludi potest, in diversos sulcos 
eas discedere. — Fila externa, eolore pulchre castaneo et nitore insigni, sat longa et graci- 
lia sunt, ut panni et digitabula ex iis texantur, unde byssus haec satis innotuit. Formà 
sunt compressa ancipite; versus apicem paulo debiliora (iunt. Apex incrassatus orbiculo eleganti 
corporibus externis adneclitur. — Fili crassities secundum diametrum majorem est sub or- 
culo 18,000, medio 14,000, ubi radiculae discedunt 29,000; radiculae prope filum 10,000, in- 
ferne decrescit ad 2,000 lin. Par. 


Tichogonia byssum comparans. 

Tichogonia byssum faciura muse. linguaeformem primum longissime porrigit, corpora 
vicina tactu explorans. Quae si minus conveniunt, lente et moleste procedit, pede debili 
onus corporis gerens. Locum idoneum nacta linguam intra testam reducit, post aliquod 
lempus lente exserit, copori externo imponit, et quietam aut leni sub motu paulisper ap- 
primit. Linguà magis magisque retractà, filum byssinum album apparet, et opus in loco vi- 
cino continuatur. Hoc aliquolies in tichogoniis junioribus vespertino et nocturno tempore 
observavi; adultae enim pigerrimae sunt. Simili modo rem in mytilo eduli observavit 
Reaumur *), qui in eo bene mecum convenit, quod filum byssinum novissimum radici sem- 


per sit proximum sive infimum. 


De byssi natura atque indole. 


L Fila et partes in quas t£ranseunt, vaginae vel slrata et radiculae, ejusdem suut 
indolis, quia mieroscopium perfectissimam continuitalem ostendit. Nonnunquam coloris est 
differentia (cf. supra meleagrinam nro. 9) quae a diversa partium crassitie, et eo dependet, 


'*) Histoire de l'Academie royale des Sciences, Année 1711. Paris 1714, 4. p. 115 sqq. 

quod fila et partes vaginarum superiores luci et aquae exponuntur. Eae enim colorem mu- 
tare valent, cum fila recentia tichogoniae alba deinde nigrescant, ut supra retuli. 

Utrumque a glandula byssipara secernitur, nam . 

1) observatio docuit, fila intra brevissimum temporis spatium ab animali neri, fluida 
igitur aut plastica fuisse. 

2) "Partibus organisatis quibusdam fila et vaginae formà respondent, sicut formae signa- 
loriae signum. Sic fila omnia formam sulci in muse. linguaeformi strictissime referunt. Pars 
dilatata s. orbiculus, qui corporibus externis adfigitur, parti dilatatae sulei formam debet. 
Fila mytili subeylindrica, transversim rugosa sicut suleus. Fila tridacnae sulcis longitudina- 
libus exarata; suleus musc. linguaeformis jugis longitudinalibus donatus. Ubi in cavum 
byssiferum defluit, dilatatus peninsulam V -formem includit; fila ante insertionem dilatata 
marginibus crassis partem mediam tenuissimam pellucidam includunt. Arca sulco illo in 
musc. linguaeformi caret, quare fila non comparat, sed strata pyramidi imponit, quorum 
pars superior, corporibus externis affixa, filis, inferior, pyramidem cingens, vaginis aequipa- 
randa est. Pinna, magnum animal, musculo gracilimo longo fila tenuissima longa format, 
quae inferne sicut suleus in qualuor partes discedunt. ldem de filis pinnatis meleagrinae 
propter animalis defectum doleo me probare non potuisse. Vaginae versus musc. linguae- 
formem crassiores sunt, quia fonti propiores; ita quoque versus imam radicem crassitie de- 
crescunt. In generibus plerisque completae sunt. Arca iruncum propter magnam crassitiem 
museulo ambire nequit, strata igilur postice manca sunt. 

3) Situs glandulae byssiparae et ductus excretorii ad functionem, quam dixi, maxime 
idoneus est, nam mechanismus in nendis filis secundum observationes praemissas hie est: 
animal apicem musc. linguaeformis cum orificiis glandulae byssiparae trunco byssi imponit 
et glutine induit, quod ad imam usque radicem defluit. Apice linguae paulum retracto, 
gluten in filum extenditur, et sulei parte trunco proxima excipitur. Extensione musculi 
filum prolongatur, donec sulcum longitudine aequet. Jam finis, a sulci parte dilatata ex- 
ceptus, ad corpora externa transfertur, et glutine, ex orificiis linguae impositae immediale 
influente ad orbiculum illum augetur. 

Iu pectine suleus musc. linguaeformis interruptus est, quem tamen animal propter isth- 
mum musculi restituere posse videtur.  Verisimile est, gluten byssinum, simul ac e fissura 
musculi superiore processit, antequam sulco inferiore excipiatur, labiis fissurae excipi et in 
formam redigi, quoniam easdem strias, quas fissura superior, ostendit. Filum autem appla- 
natum est, quia sulcus uterque non excavalus sed incisioni simplici similis est. 

Jl Materia altera, quae nunquam in byssinam transit, a cavo byssifero secernitur. 

1) Jam a priori physiologus intelligit, cavum byssiferum, quod materiam alienam exci- 
pit, aliquid secernere, quod illam involvat et conjungat, ne irritet materia byssina, neve 
sola musculorum coníractione retineatur. 

2) Est conjunclio vera inter cavum byssiferum et byssum, nam si tichogoniae viventi 


byssus evellitur, partem cavi secum aufert, sed post mortem maceratione facillime solvitur 
sicut epidermis et ungues. 

3) Organum aliud non est, quod pro matrice haberi queat. 

Byssus igitur physiologice telae aranearum aequiparanda est, a qua in eo tantum dif. 
fert, quod alià materià interjecia corpori adnectitur. 

Formarum derivatio. 

Secretum. cavi byssiferi duplici ralione eonjune!ionem eum materia byssina inire 
potest; aut eam involvit, aut eà involvitur. In tichogonia pars lamellarum obscura, in tri- 
daena fibrae, lamella alba pyramidalis in arca malerià byssina involvitur. In meleagrina 
contra, pinna etc. materia ista byssum includit. Haec differentia potissimum de forma sulci 
musc. linguaeformis dependet, quam in cavo byssifero adipiscitur. 

I. Is enim in classe prima byssi (corlice donatae) dilatatur et deliquescit. Materia 
byssina influens spatium infer truneum et parieles cavi byssiferi occupans, sive chemica at- 
iracione sive sphinctere cavi detruditur, et radicis parles singulas (quippe suleis distentas) 
involvens, in stratum tenue extenditur. 

Ita stratis novis accedentibus et secrelione cavi byssiferi aucta. truncus byssi inerescit 
et profertur. Singulae radicis partes in aditu ad cavum sphinctere comprimuntur et cortice 
imposite continentur. Inde pars vaginarum inferior, quae parles radicis singulas involvit, 
includitur, et corticis partes internas constituit. Hoc pulcherrime in seclione transversa 
tridacnae f. 3. apparet. Ejusmodi incrementum his probatur causis: 

1) Pars superior trunci byssini animalis majoris, expleto defectu in ejus apice, totum 

truncum speciminis junioris aequat eàdem ratione ac cochleae gasteropodorum. 

2) Eaedem partes, sectione transversa per truncum facta, in radice et in trunci parte 

superiore conspiciuntur, addita corticis parte. 

3) Secundum observationem Reaumur- ii in myt. eduli et meam in tichogonia fila recen- 
ter parata semper in imo trunco inseruntur. Sed cum non minus in parlibus supe- 
rioribus fila videamus esse, eaque minora; has aliquando partes basin trunci consti- 
tuisse concludimus. Ex sola hac observatione Reaumur, cui structura byssi prorsus 
incognita erat, truncum pilorum modo procrescere suspicatus erat. 

4) Animalia ipsa byssum religare nequeunt. Nam saepius, ubi aqua secessit, bysso 
affixa exsiccant atque pereunt. Cum autem fila juniora sint breviora, testamque 
aretius corpori externo affigant; animal incremento auctum contra corpora externa 
cogeretur et fila rumperentur, nisi truncus incresceret. 

'Truneus pyramidis formam semper induit quae respectu altitudinis aut basi angustissima 
ad formam cylindricam accedit (myt. edul.), aut basi lata evidentior apparet (tichog.). Nam 
cavum byssiferum increscit, et truncum primum tenuem, tum crassiorem format. Etiam 
forma pyramidis radicalis in arca inde derivanda est. Quo igitur truncus celerius increscit, 
eo propior formae cylindricae erit. Apex propterea destructus esse solet, quia vetustissima 
irunci pars est. — Plerumque truncus recurvus est, quia filamentis anlice affixis pars ante- 
rior extenditur. Eadem ex causa apex pyramidis in arca recurvus est, faciesque anterior 
convexa; strata enim, animal quae suspendunt, iu facie convexa inseruntur. 


HI. In classe altera byssi suleus musc. linguaeformis, ubi cavum byssif. intravit, in sul- 

cos plures minores discedit, qui sicut pars superior marginibus approximalis canalem verum 
formare queunt. In his gluten byssinum (quod forsan taeniis, sulcos minores stipantibus, 
partim secernitur) in fili formam cogitur, excluditur, et secreto cavi byssif. circumdatur; 
quisque igitur cavi byssf. recessus radiculam singulam accipit. 

Secretum cavi in pinna non ila quidem durum est, ut filum incolume evelli queat. 
Propterea fila non conglutinantur, nec in formam trunci rediguntur, neque secreto cavi byssf. 
sensim aucto provehuntur, sed filis novis a latere in quo sulcus est, accedentibus, veteriora 
in latus oppositum reprimuntur. Haec breviora sunt et dirupia ex causa, quam supra 
(p. 13. n. 4.) exposui. Quod si in pinna cavi byssf. secrelum durius esset, truncus existeret qua- 
iuor lamellas magnas continens, quarum in meleagrina plurimae sunt, et in quas innumerae 
radiculae discurrunt. 

Typus secundae classis a prima ita derivari polest: plicae in arca, secreto cavi byssf. 
confectae et materià byssina impletae, lamellis analogae sunt. Si igitur figura XI. incur- 
vatur, ut lamina radicalis interna fiat (sicut revera est), typum primae classis, sin autem 
recurvatur, ut materia byssina includatur, secundae classis refert. 


z e * 
Vitae curriculum. 


Augustus Müller, J. A. F. Müller-i, jurisconsulti, £ilius, natus Neuhaldensleben-i anno 1810. 
Est mihi frater, Theodorus, natu major, quocum ila semper conjunctus fui, ut si quis unius 
legerit vitae curriculum, utriusque habeat. Prima disciplinarum rudimenta in schola Neu- 
haldenslebensi publica edocti (patre adjuvante, qui, quantum temporis vacabat ab officiis, 
nostrae impendebat curae) in classe tertia gymnasii beatae Virginis Magdeburgici recepti su- 
mus. Qua in schola biennium degimus; tum Brunsvigam ad Collegium Carolinum nos con- 
tulimus. Nam a prima puerilia studium naturae in nobis praevaluit. Animus puerilis con- 
charum atque lapidum formis, ovorum et florum coloribus variis delectari. Formarum ad- 
miralionem perscrulatio secula est. lluic nostro ardori in illo gymnasio non satisfieri ap- 
paruit. In Collegio autem Carolino, ubi quisque res suas suo componit augurio, neque 
disciplina ulla praedominatur aliis, praeler studium linguarum, Latinae, Anglicae, Gallicae. 
atque malheseos, historià naturali occupati sumus. Chymiae et physicae (Marx), botanicae 
(Lachmann) nec non corporis exercitationibus gymnasticis ultra biennium summa cuum de- 
lectatione incubuimus. Heic professori clarissimo Dr. Wiegmann (majori) gratias agere urget 
animus, qui cum aliis tum nobis et tempus et curam in docenda botanice et mineralogia 
ultro et liberaliter impenderit et benevolentiam erga nos in filium, zoologiae professorem 
Berolinensem, cui non minus obstricti sumus, transtulerit. 

Post haec iler suscepimus ad mare Germanicum, praesertim ad insulas, quae a Dania 
occidentem versus sitae sunt, Vidimus, observavimus, legimus— plantas, vermes, pisces; vena- 
vimus aves earumque pelles et sceleta tanquam spolia reportavimus. Longum est plura referre 
de gratissimo alque uberrimo itinere, de humanitate praefectorum et magistratuum in pro- 
vinciis et. insulis Daniae, aut observationes et labores enarrare. Quo in itinere cum aestas 
fere consumta esset, tempore, quod supererat, ad perscrutandam Faunam et Floram patriae 
adhibito, autumno 1829 Goltingam profecti sumus, ubi per annum et semestre praeter 
disciplinas naturales (uberrimas medicinae adjutrices) botanicen (Schrader, Bartling), chymiam 
(Stromeyer), mineralogiam (lfausmann), anatomiam quoque (Langenbeck), physiologiam (Ber- 
thold), toxicologiam (Marx) et audivi et iis studui. Fautorum Schrader et Marx memoriam 
grato animo relineo. Post haec morbo fratris acutissimo semestre in paterna domo retenti 
sumus, Interim coeperat nos desiderium maris, non (quod crederes) propter amoenitates, 
sed quia studiis nostris uberrimum est. Igitur placuit ire Kiloniam, quae conversatione fre- 
quentissima terris septentrionalibus annexa est, et ubi divitias maris Daltiei professorum 
auspiciis perscrutare in animo erat. Comiter a professoribus Kiliensibus, aliisque naturae 
scrutatoribus (Boje, Graba) excepti sumus. Praeter naturae studiam (Pfaff, Wiedemaun, 
Nolte) chirurgia et ars obstetrieia me occupabat. Ante omnia iter Hauniam susceptum hic 
memorabile, rebus a natura oblatis non minus quam in musaeis collatis scientiae nostrae et 


experientiae foecundum. ^ Musaea rerum naturalium novissimis temporibus maguopere aucla 

sunt, ad quod terrae diversissimae, quae ditionis Danicae sunt, contulere. Imprimis hic 
nomina vipd uüideóislierrimorum profess. Reinhard, Eschricht et Dr. Beck et propter merita 
de collectionibus rerüm naturalium et propter insignem humanitatem laudari liceat. Haunià 
excursionem ad littora Seelandiae, Sueciam spectantia, instituimus, ubi celeberrimum Lingbye 
novisse conligit, cujus jam ante scientiam admirantes nunc etiam humanilatem, modestiam 
et hospitálitatem celebramus. 

Ineunte hieme anni 1832 Berolinum nos contulimus. virorum clarissimorum fama vocati, 
et quia officium militare absolvendum erat. Igitur vere anni 1833 in cohorte praetoriana 
loricata (Garde du Corps) munus chirurgi mihi datum est, quo per annum functus sum. — 
Praelectionibus et exercitationibus clinicis virorum illustrissimorum: Rust, de Graefe, Bar- 
tels, Busch, J. Müller, Wolf, Trüstedt, Barez, Wagner, Schlemm, Hecker, Juengken, Dielfen- 
bach, Isensee, et ex Philosophorüm ordine: Lichtenstein, Kunth, Wiegmann interfui, et his 
omnibus, sicut illis, qui Brunsvigae, Gottingae et Kiliae aliquid ad erudiendum animum 
contulere, gratiam maximam habeo, et ut aliquando referre possim opto et precor. 


Theses defendendae. 


1) Divisio exanthematum secundum formam externam artificialis est, neque naturae con- 
sentanea. 

2) Nomina febrium, quas dicimus cardinales, nihil nisi statum vis vitalis significant. qui 
est in febre, igitur sunt genera febrium, non species. 

3) Omnis corporis partium degeneratio, quae a causa externa non oritur, constitutionaria est. 

4) Hypertrophia cordis auct. non est morbus, sed reactio salutaris contra morbum. 

5) In neuralgia, pressione in nervo adhibita, prognosci plerumque polest, utrum nervi 
dissectio expeditura sit nec ne. 

6) Tabaci sternutalorii usus olfactui prodest, et sensorii saepe incitamentum salubre. 

7) Woluntas libera non est. 

8) Mas et femina, sicut biblia sacra statuunt, unum constituunt. — Itaque amor ad sexum 
sequiorem sui est amor. — Ergo qui maxime mulieres amant sunt egoisiae. 

9) In acephalorum classificatione byssi praesentia pro charactere majoris momenti habenda 
est, quam pallium fissum aut integrum. 

